Diari Oficial de la Generalitat Valenciana


Sumari del DOGV 3081, del 18-09-1997 (1997/2537)

Bases per a la provisió de dos places de policia local.
-------------------------------------------------------

### Dades del document

Número de DOGV
:   3081

Data del DOGV
:   18-09-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/2537


Data del document
:   18-09-1997

Organisme emissor
:   Ajuntament de Xeraco

Tipus de document
:   Anunci

Descriptors 

:   * Xeraco
    * concurs administratiu
    * policia
    * administració local

Ajuntament de Xeraco. Bases per a la provisió de dos places de policia local.  
Bases per a la provisió de dos places de policia local del cos de Policia Local, vacants en la plantilla de l'Ajuntament de Xeraco.  
Bases de la convocatòria per a proveir, en propietat, dos places de policia local, i les vacants que puguen produir-se fins a la realització de la convocatòria, de conformitat amb el que disposa la Llei 7/1985, de 2 d'abril, el Reial Decret Legislatiu 781/1986, de 18 d'abril, el Decret 69/1986, de 2 de juny, el Reial Decret 2.617/1985, de 9 de desembre, la Llei 2/1990, de la Generalitat Valenciana, el Decret 152/1991, de 29 d'agost i la posterior ordre del conseller que el desplega, i altres normes d'aplicació.  
Primera. Objecte de la convocatòria  
L'objecte d'aquesta convocatòria és la provisió en propietat de dos places de la Policia Local, més les vacants que puguen produir-se, escala d'administració especial, subescala serveis especials, classe Policia Local i auxiliars, enquadrada en l'escala bàsica, corresponents al nivell D de titulació (article 25 de la Llei 30/1984, de 2 d'agost, i 14 de la forma que determina la Llei 30/1992, de Règim Jurídic de les Administracions Públiques i del Procediment Administratiu Comú), durant el termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.  
En les instàncies per a prendre part en aquesta convocatòria els aspirants hauran de manifestar que compleixen tots i cadascun dels requisits exigits en aquestes bases i que es comprometen a prestar el preceptiu jurament o promesa i indicar que concorren per torn lliure o concurs de mèrits per mobilitat (Llei 2/1990, de Coordinació de la Policia Local). D'aquestes places, una serà provista mitjançant oposició per torn lliure i l'altra mitjançant mitjançant concurs de mèrits per torn de mobilitat. La plaça que no siga coberta pel torn de mobilitat passarà a la que haja de ser provista per oposició lliure. Si es produeixen noves vacants aquestes es proveiran mitjançant oposició lliure si el nombre total de places no excedeix de cinc; si excedeix, s'aplicarà el que disposa el Decret 152/1991, de la Generalitat Valenciana.  
La convocatòria es regirà per les bases aprovades pel Ple de l'Ajuntament de Xeraco en data de 23 d'octubre de 1995 i publicades l'11 de gener de 1996 en el Butlletí Oficial de la Província número 9 i en Diari Oficial de la Generalitat Valenciana número 2.702 de 5 de març de 1996, amb les següents modificacions:  
Base tercera. Presentació d'instàncies i documentació annexa  
A les instàncies s'acompanyarà:  
a) El justificant d'haver ingressat en la caixa municipal, mitjançant ingrés bancari o resguard d'ingrés, si pertoca, per gir postal o telegràfic, els drets d'examen, que es fixen en 7.000 pessetes. Els esmentats drets d'examen només es tornaran als qui no siguen admesos al procediment selectiu per manca d'algun dels requisits exigits per a prendre-hi part. No s'exigiran drets d'examen en el cas de participar en el concurs de mèrits per a mobilitat.  
c) Certificat mèdic actualitzat expedit per facultatiu amb títol suficient en què s'acredite que no està sotmés a cap de les causes descrites en el quadre d'exclusions mèdiques que s'indiquen en l'annex de les presents bases de convocatòria.  
Base setena. Procediment de selecció: oposició torn lliure  
1. Fase prèvia.  
Abans de començar les proves de coneixement del temari es practicarà un exercici o prova psicotècnica d'aptitud i de personalitat i l'examen dels certificats mèdics que hauran d'aportar els aspirants i que adjuntaran a la sol·licitud de participació en el procés selectiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establits en els annexos corresponents de les presents bases.  
2. Fase d'oposició.  
Tercer exercici: de caràcter obligatori.  
Consistirà en la realització d'un test de 50 preguntes sobre coneixements relacionats amb els temes que componen el grup cinqué en un temps màxim de 50 minuts.  
En tot cas, la qualificació d'aquest exercici serà de 0 a 10 punts i caldrà obtindre un mínim de 5 punts per a superar-lo.  
ANNEX I  
I. Fase prèvia.  
A) Reconeixement mèdic. Torn lliure.  
Els aspirants hauran d'aportar certificat mèdic en què s'acredite que no estan afectats pel quadre d'exclusions mèdiques que conté aquest annex.  
B) Reconeixement mèdic. Torn de mobilitat.  
Els aspirants hauran d'aportar certificat mèdic en què s'acredite que no estan afectats pel quadre d'exclusions mèdiques que conté aquest annex.  
2.1. Primer exercici. Proves físiques.  
(In fine)... La qualificació d'aquest exercici serà d'apte o no apte i caldrà superar almenys quatre de les proves per a ser qualificat com a apte. Els aspirants per a ser considerats aptes, hauran de realitzar totes les proves previstes. Hauran d'anar provistos del material i del vestuari adequats per a realitzar les proves.  
2.2. Temari segon exercici i tercer exercici.  
Grup cinqué  
Tema 1. Llista de carrers local.  
Tema 2. Terme municipal.  
Tema 3. Història local.  
Tema 4. Institucions públiques i privades del municipi.